Author: USP
Last saved by: .
Company: Úrad pre štátnu pomoc

V Y H O D N O T E N I E
medzirezortného pripomienkového konania
Rezort: | Obsah pripomienky: | Pripomienka akceptovaná, neakceptovaná; stanovisko:

Ministerstvo hospodárstva SR

V časti Výskum a vývoj sa uvádza ako štátna pomoc financovanie úloh zbrojnej povahy, čo nie je v súlade so súčasným klasifikovaním týchto výdajov.

Do akej miery jednotlivé rezorty dokázali v položke výskum a vývoj správne 
špecifikovať tie výdaje štátneho rozpočtu, ktoré v zmysle zákona NR SR č. 231/99 o štátnej pomoci nie sú podľa §1, čl. 3, odsek a) štátnou pomocou.
Odporúča, aby materiál predkladaný na rokovanie vlády SR obsahoval prílohu špecifikujúcu príspevok jednotlivých rezortov do uvedených foriem štátnej pomoci.

Neakceptovaná
Úlohou ÚŠP v  súvislosti s financovaním úloh zbrojnej povahy nebolo posudzovať, resp. špecifikovať výdaje štátneho rozpočtu; o tieto špecifikácie úrad žiadal kompetentné rezorty osobitným listom. 

ÚŠP nie je kompetentný vypracovávať špecifikáciu za jednotlivé rezorty. V správe sú uvedené informácie získané od oslovených rezortov.

Ministerstvo financií SR

1. Rozsah poskytnutej štátnej pomoci:
Odporúča doplniť ukazovatele štátnej pomoci ako percento z celkových výdavkov štátneho rozpočtu a štátnu pomoc ako percento z pridanej hodnoty a  správnu hodnotu ukazovateľa štátnej pomoci na 1 pracovníka hosp. SR. Údaj 477 tis. Sk je nesprávny.
Na výpočet podielových ukazovateľov je nevyhnutné používať oficiálne údaje Štatistického úradu SR a uviesť ich presný zdroj.
K horizontálnej pomoci:
2.3. Rozvoj malého a stredného podnikania
2.3.1. Národná agentúra pre rozvoj malého a stredného podnikania
odporúčame podrobnejšie rozpísať podmienky Programu podpory proexportných aktivít – Subkontraktácia.
Je potrebné uviesť viac informácií, prečo je Program rozvoja informačných služieb pre MSP považovaný za štátnu pomoc.

2.3.2. Podporný úverový program (PÚP)
Chýba výška poskytnutej štátnej pomoci prostredníctvom tohto programu. Nie je uvedený zdroj, z ktorého bol čerpaný údaj o „priemerných úrokových sadzbách z úverov obchodných bánk pre podnikateľskú sféru“ a jeho výška (ide o úver s dobou splatnosti 5 rokov, je treba použiť ukazovateľ „priemerná úroková miera zo strednodobých úverov pre súkromný sektor v roku 1998“).

2.3.3. Slovenská záručná a rozvojová banka, š.p.ú.
Prostredníctvom SZRB, š.p.ú. bola poskytnutá štátna pomoc vo výške 138. 680 tis. Sk, z toho prostredníctvom záručných programov vo výške 43. 000 tis. Sk cez 13 vymenovaných programov. Záručné programy SZRB treba podrobiť analýze z pozície poskytovania štátnej pomoci a vylúčiť tie, ktoré pod ňu nespadajú (napr. pre poľnohospodárstvo). Obdobne prehodnotiť príspevkové programy, napr. Program znižovania spotreby energie v bytových domoch a bytoch, ktorý je evidentne určený jednotlivým spotrebiteľom, teda nespadá pod štátnu pomoc.
V oboch prípadoch je potrebné upraviť aj výšku poskytnutej štátnej pomoci.

2.4. Obchod
Štátna podpora exportu dosiahla výšku 143. 300 tis. Sk. Všetky uvedené účely však nie je možné považovať za štátnu pomoc (napr. rozbory o zahr. trhoch). Doporučujeme opätovne prehodnotiť jednotlivé účely i výšku štátnej pomoci.

2.5. Úspora energie
Uviesť ukončenie Programu podpory ekonomických aktivít vedúcich k úspore energie v roku 1996. V prípade, že boli, realizované prostredníctvom tohto programu nejaké nenávratné finančné prostriedky, uviesť prečo.
2.6. Ostatné formy štátnej pomoci
2.6.4. Štátny fond rozvoja bývania
Celý objem finančnej pomoci poskytnutý Štátnym fondom rozvoja bývania právnickým a fyzickým osobám nie je možné považovať za štátnu pomoc. Iba príspevky podnikateľom, ktorí pôsobia na trhu nehnuteľností je možné považovať za štátnu pomoc.

3. Štátna pomoc poskytnutá jednotlivým  
odvetviam
3.1. Oceliarsky priemysel 
Chýba údaj o odpustení cla poskytnutého CÚ vo výške 21. 732 Sk. 
3.3. Automobilový priemysel
Chýba údaj o odpustení cla poskytnutého CÚ vo výške 798. 080 Sk.
3.4. Priemysel syntetických vlákien 
Chýba údaj o odpustení cla poskytnutého CÚ vo výške 6. 269 Sk.
3.6. Banský a hutnícky priemysel 
Ozdravenie krajiny Žiarskej kotliny v zmysle stanoviska EK k správe o poskytnutej štátnej pomoci v SR za rok 1996 nespadá pod štátnu pomoc.

4. Regionálna pomoc
Uvedená výška štátnej pomoci 69. 462 tis. Sk obsahuje aj pomoc regionálnym rozvojovým agentúram vo výške 10. 772 tis. Sk. Vzhľadom na to, že agentúry poskytujú služby všetkým podnikateľom, nejedná sa o štátnu pomoc. 
Zvyšná čiastka 58. 690 tis. Sk bola rozdelená na základe schválených Kritérií nielen podnikateľským subjektom, ale aj neziskovým  a príspevkovým organizáciám, poľnohospodárstvu a obciam, preto treba uskutočniť revíziu projektov regionálneho rozvoja. Treba uviesť iba výšku štátnej pomoci, ktorá bola poskytnutá príslušným podnikateľským subjektom.

V správe chýba výška štátnej pomoci poskytnutá z rozpočtov obcí podnikateľským subjektom.

Chýba aj výška štátnej pomoci v oblasti aktívnej politiky zamestnanosti pri tvorbe nových pracovných miest.

Akceptovaná

Akceptovaná

Akceptovaná čiastočne
Výška poskytnutej štátnej pomoci prostredníctvom PÚP predstavuje 12.910 tis. Sk, t.j. celkom bolo poskytnutých 109 úverov v celkovej výške 403.440 tis. Sk.
Výpočet výšky  štátnej pomoci je vyjadrený rozdielom priemerných úrokových sadzieb obchodných bánk pre podnikateľskú sféru zo stavu úverov podľa informácií NBS a úrokovej sadzby uplatňovanej v rámci PÚP pre jednu tretinu úrokových prostriedkov pri rovnomernom splácaní po dobu 5 rokov. Nakoľko úvery v rámci PÚP boli poskytované podnikateľom pre porovnanie úrokových sadzieb sa používali priemerné sadzby pre podnikateľskú sféru.

Akceptovaná

Akceptovaná

Akceptovaná

Akceptovaná

Akceptovaná

Akceptovaná

Akceptovaná

Akceptovaná

Akceptovaná čiastočne
Vzhľadom na to, že čiastka 10.772 tis. Sk bola určená podnikateľským subjektom, teda ide o štátnu pomoc.

Neakceptovaná
Obce si v tejto súvislosti nesplnili oznamovaciu povinnosť o poskytovaní štátnej pomoci  podľa zákona č. 231. 

Neakceptovaná
Na základe informácie generálneho riaditeľa NÚP: 
„NÚP neposkytlo štátnu pomoc a  na uvedené účely preto neobdržal v roku 1998 žiadne finančné prostriedky„.

Ministerstvo školstva SR | K Správe o poskytnutej štátnej pomoci za rok 1998 nemá zásadné pripomienky a k návrhu uznesenia vlády zaujíma súhlasné stanovisko. |

Ministerstvo životného prostredia SR

2.3.3.2. Príspevkové programy
Medzi príspevkové programy, na ktoré bol poskytnutý nenávratný finančný príspevok SZRB, š.p.ú., je nesprávne zaradený i Program podpory postupného vylúčenia látok poškodzujúcich ozónovú vrstvu, ktorý však v roku 1998 nebol realizovaný.

Akceptovaná

Ministerstvo výstavby a regionálneho rozvoja SR

2.6.4. Štátny fond rozvoja bývania
Fyzickej osobe mohol, resp. môže byť poskytnutý úver maximálne vo výške 500 tis. Sk a nenávratný príspevok 150 tis. Sk, resp. úver vo výške 600 tis. Sk. Z uvedeného vyplýva, že fyzická osoba nemôže prekročiť stanovený limit 100 tis. EUR v priebehu troch po sebe nasledujúcich rokov, preto navrhujeme v materiáli uviesť iba výšku podpory, ktorú Štátny fond rozvoja bývania poskytol právnickým osobám za hodnotený rok vo výške 37. 568 tis Sk.

4. Regionálna pomoc
Názov časti 4.: „Regionálna pomoc“ odporúčame zmeniť na “Podpora regionálneho rozvoja“, podobne upraviť v texte i prílohe č. 1.

Akceptovaná

Neakceptovaná 
ÚŠP nie je poverený podporovaním regionálneho rozvoja, ale schvaľovaním štátnej pomoci.

Kancelária podpredsedu vlády SR
Pavla Hamžíka

Bez pripomienok.